13/23. kd Euroopa Liidu Teataja 83 31998R2701 L 344/81 EUROOPA ÜHENDUSTE TEATAJA 18.12.1998 KOMISJONI MÄÄRUS (EÜ) nr 2701/98, 17. detsember 1998, mis käsitleb struktuurilise ettevõtlusstatistika jaoks koostatavaid andmesarju (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1996. aasta määrust (EÜ, Euratom) nr 58/97 struktuurilise ettevõtlussta- tistika kohta, (?) eriti selle artikli 12 punkte ii, v ja vii, ning arvestades, et: nõukogu määrusega (EÜ, Euratom) nr 58/97 on kehtestatud ühine raamistik ühenduse ettevõtete struktuuri, tege- vust, konkurentsivõimet ja jõudlust käsitleva ühenduse statistika koostamiseks; on vaja kindlaks määrata mitmeaastase struktuurilise ettevõtlusstatistika koostamise sagedus; on vaja kindlaks määrata struktuurilise ettevõtlusstatistika jaoks esialgsete tulemuste kogumise esimene vaatlusaasta; on vaja kind- laks määrata struktuurilise ettevõtlusstatistika koostamisel kasutatavate tulemuste jaotamise kord; kavandatavad meetmed on kooskõlas statistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Mitme aasta jooksul kogutavate näitajate kogumise sagedus, tulemuste jaotamise kord ning esialgsete tulemuste kogumise esimene vaatlusaasta, millele on osutatud määruse (EÜ, Euratom) nr 58/97 artiklites 4, 8 ja 9, on kindlaks määratud käesoleva määruse lisas esitatud andmesarjade kaupa. Artikkel 2 1. Liikmesriigid peavad need andmesarjad esitama vaatlusaasta 1999 ja järgnevate vaatlusaastate andmete kohta. 2. Kui see on kooskõlas siseriiklike tavadega, esitavad liikmesriigid need andmesarjad ka vaatlusaastate 1995, 1996, 1997 ja 1998 andmete kohta. Artikkel 3 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. (1) EÜTL 14, 17.1.1997, lk 1.